ทองคำปิดบวก 7.9 ดอลลาร์
สัญญาทองคำตลาดนิวยอร์กปิดบวก 7.9 ดอลลาร์ปิดที่ 1,660.8 ดอลลาร์/ออนซ์ แรงซื้อหนุน
30 ม.ค. 2556

สัญญาทองคำตลาดนิวยอร์กปิดบวก 7.9 ดอลลาร์ปิดที่ 1,660.8 ดอลลาร์/ออนซ์ แรงซื้อหนุน
สัญญาทองคำตลาด COMEX (Commodity Exchange) ส่งมอบเดือนก.พ.เพิ่มขึ้น 7.9 ดอลลาร์ หรือ 0.48% ปิดที่ 1,660.8 ดอลลาร์/ออนซ์
นักลงทุนเข้าซื้อทองคำเพื่อหลีกเลี่ยงความเสี่ยง หลังจาก Conference Board รายงานว่า ดัชนีความเชื่อมั่นผู้บริโภคสหรัฐในเดือนม.ค.ร่วงลงแตะ 58.6 ซึ่งเป็นระดับต่ำสุดนับแต่เดือนพ.ย.2554 และเป็นการปรับตัวลงต่อเนื่องเป็นเดือนที่ 3 ติดต่อกัน 
ลินน์ ฟรังโก ผู้อำนวยการฝ่ายดัชนีชี้วัดเศรษฐกิจของ Conference Board กล่าวว่า การปรับขึ้นภาษีเงินได้ส่งผลกระทบต่อความเชื่อมั่นของผู้บริโภคอย่างชัดเจน และอาจต้องใช้เวลาสักระยะหนึ่งกว่าที่ความเชื่อมั่นจะฟื้นตัวขึ้น